**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**s 24. sjednice Upravnog vijeća**

**Doma zdravlja Karlovac, održane dana**

**31. siječnja 2020.**

**Karlovac, siječanj 2020.**

**===================================================================**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-147/2-20**

**Karlovac, 31. siječanj 2020. godine**

**Z A P I S N I K**

s **24. sjednice** Upravnog vijeća Doma zdravlja Karlovac, održane dana 31. siječnja 2020. godine s početkom u 14.00 sati u sali za sastanke Doma zdravlja Karlovac, Dr. Vladka Mačeka 48, Karlovac.

Poziv s materijalima za 24. sjednicu Upravnog vijeća Doma zdravlja Karlovac dostavljen je članovima Upravnog vijeća putem dostavljača dana 27. siječnja 2020. godine (Dostavnica Broj: 12-147/20)

Predsjednik Upravnog vijeća pozdravlja sve nazočne, konstatira kvorum te predlaže sljedeći

D N E V N I R E D

1. Usvajanje Zapisnika s 23. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec prosinac 2019. godine
3. Usvajanje Izvješća o poslovanju Doma zdravlja Karlovac za razdoblje siječanj - prosinac 2019. godine
4. Izvješće o izvršenom popisu (inventuri) sa stanjem na dan 31. prosinac 2019. godine
5. Izvješće o izvršenju Programa rada i razvoja za 2019. godinu
6. Usvajanje Izvješća o provedenom unutarnjem nadzoru Doma zdravlja Karlovac za 2019. godinu
7. Izvješće o izvršenju Plana i program mjera zaštite na radu zaštite od požara, zaštite okoliša i ionizirajućeg zračenja za 2019. godinu

1. Donošenje Odluke o raspodjeli rezultata poslovanja za 2019. godinu

1. Donošenje Odluke o zahtjevu za zakup poslovnog prostora

1. Utvrđivanje potrebe zapošljavanja

1. Usvajanje I. Izmjena i dopuna Plana nabave Doma zdravlja Karlovac za 2020. godinu

1. Donošenje Odluke o ovlaštenju ravnateljice Doma zdravlja za provedbu postupka nabave sukladno Planu nabave za 2020. godinu
2. Donošenje Odluke o javnoj prodaji stomatološke stolice

14. Različito

Predloženi Dnevni red je jednoglasno s pet glasova ZA usvojen.

**ODLUKE:**

**Točka 1.**

Usvaja se Zapisnik sa 23. sjednice Upravnog vijeća Doma zdravlja Karlovac održane dana 27. prosinca 2019. godine.

**Točka 2.**

Usvaja se Izvješće o financijskom poslovanju Doma zdravlja Karlovac za mjesec prosinac 2019. godine koje se nalazi u prilogu ove Odluke i čini njezin sastavni dio.

**Točka 3.**

Usvaja se Izvješće o poslovanju Doma zdravlja Karlovac za razdoblje siječanj - prosinac 2019. godine koje se nalazi u prilogu ove Odluke i čini njezin sastavni dio.

**Točka 4.**

Usvaja se Izvješće o izvršenom popisu (inventuri) sa stanjem na dan 31. prosinac 2019. godine, koje se nalazi u prilogu ove Odluke i čini njezin sastavni dio.

**Točka 5.**

Usvaja se Izvješće o provedbi Programa rada i razvoja Doma zdravlja Karlovac za 2019. godinu, koje se nalazi u privitku ove Odluke i čini njezin sastavni dio.

**Točka 6.**

Usvaja se Izvješće o provedenom unutarnjem nadzoru Doma zdravlja Karlovac za 2019. godinu, koje se nalazi se u prilogu ove Odluke i čini njezin sastavni dio.

**Točka 7.**

Usvaja se Izvješće o provedbi Plana i programa mjera zaštite na radu, zaštite od požara, zaštite okoliša i ionizirajućeg zračenja za 2019. godinu, koje se nalazi u privitku ove Odluke i čini njezin sastavni dio.

**Točka 8.**

Ostvareni višak prihoda poslovanja iskazan u Bilanci na dan 31.12.2019. godine na kontu 922110 iznosi 2.439.714,31 kn.

Dio viška prihoda poslovanja iz članka 1. ove Odluke u iznosu od 734.326,23 kn raspodjeljuje se za pokriće manjka prihoda od nefinancijske imovine iskazanog na kontu 922220 i u iznosu od 734.326,23 kn.

Ostatak viška prihoda poslovanja na kontu 922110 u iznosu od 1.705.388,08 kn upotrijebit će se u 2020. godini za obavljanje i razvoj djelatnosti primarne zdravstvene zaštite.

Ova Odluka stupa na snagu danom donošenja.

**Točka 9.**

Radnici Aniti Bažant Brkljačić, dr. med. dent., iz Karlovca, Stjepana Seljana 41, OIB 12084162143, daje se u zakup poslovni prostor na adresi Izidora Kršnjavog 1, Karlovac, ukupne površine 45,25 m2 za obavljanje djelatnosti dentalne zdravstvene zaštite u mreži javnozdravstvene službe, koju je u istom prostoru do sada obavljala u Domu zdravlja Karlovac.

Temeljem ove Odluke s imenovanom će se sklopiti Ugovor o zakupu poslovnog prostora sukladno kriterijima iz Odluke o kriterijima za određivanje zakupnine za poslovni prostor u kojem se obavlja zdravstvena djelatnost (Glasnik Karlovačke županije, broj 26a/19).

Na ovu Odluku suglasnost daje Županijska skupština Karlovačke županije.

Ova Odluka stupa na snagu danom donošenja, a primjenjuje se po dobivenoj suglasnosti Županijske skupštine Karlovačke županije.

**O b r a z l o ž e n j e**

Radnica Anita Bažant Brkljačić, dr. med. dent., podnijela je 17. prosinca 2019. godine Upravnom vijeću temeljem članka 268. Zakona o zdravstvenoj zaštiti (Narodne novine, br. 100/18 i 125/19) Zahtjev za donošenje Odluke o zakupu poslovnog prostora iz članka 1. ove Odluke, a radi obavljanja djelatnosti u privatnoj praksi u ordinaciji.

U provedenom postupku utvrđeno je da imenovana radnica ispunjava opće uvjete iz točke V. Odluke o broju ordinacija koje će djelatnost obavljati u okviru domova zdravlja kojima je osnivač Karlovačka županija (Glasnik Karlovačke županije, broj 26a/19), a temeljem točke VI. ostvaruje 55 bodova.

Sukladno članku 268. stavku 7. Zakona o zdravstvenoj zaštiti (Narodne novine, br. 100/18 i 125/19) ova Odluka se dostavlja na suglasnost Županijskoj skupštini Karlovačke županije.

Slijedom navedenog odlučeno je kao u dispozitivu ove Odluke.

**Točka 10.**

Utvrđuje se potreba zapošljavanja:

1. Doktora medicine specijalista opće/obiteljske medicine ili doktora medicine, za rad u ordinaciji opće/obiteljske medicine, jednog izvršitelja na neodređeno vrijeme.

Ova Odluka stupa na snagu danom donošenja.

O b r a z l o ž e n j e

Sanela Al Dilawi, dr. med., zaposlena u Domu zdravlja Karlovac u ordinaciji opće/obiteljske medicine na adresi Dr. V. Mačeka 48, Karlovac, dana 23.01.2020. godine podnijela je Domu zdravlja Karlovac Zahtjev za sporazumni raskid radnog odnosa s danom 21.02.2019. godine, temeljem kojeg je s imenovanom sklopljen Sporazum o prestanku Ugovora o radu zaključno s danom 21.02.2019. godine.

Stoga je nužno primiti u radni odnos doktora medicine specijalista opće/obiteljske medicine ili doktora medicine, za rad u ordinaciji opće/obiteljske medicine nakon prestanka rada Sanele Al Dilawi, dr. med..

Sukladno navedenom, donosi se Odluka kao u dispozitivu.

**Točka 11.**

Usvajaju se I. Izmjene i dopune Plana nabave Doma zdravlja Karlovac za 2020. godinu, koje se nalaze u privitku ove Odluke i čine njezin sastavni dio.

**Točka 12.**

Daje se ovlaštenje Tatjani Šterk-Tudić, mag. oec., ravnateljici Doma zdravlja Karlovac za zajedničku provedbu postupka nabave Ev. broj nabave: 36/2020, Predmet nabave: Motorni benzin i loživo ulje, Grupa 1. Motorni benzin i Grupa 2. Loživo ulje, za 2020., u Planu nabave Doma zdravlja Karlovac za 2020. godinu, koji će provesti Karlovačka županija, radi postizanja nižih cijena i ušteda.

Ravnateljica se imenuje odgovornom osobom naručitelja za provedbu postupka nabave iz članka 1. ove Odluke, ovlašćuje se na imenovanje ovlaštenih predstavnika Doma zdravlja Karlovac kao naručitelja odnosno donošenje Odluke o imenovanju Stručnog povjerenstva za nabavu, donošenje Odluke o odabiru najpovoljnijeg ponuditelja i zaključenje Ugovora o javnoj nabavi po izvršnosti Odluke o odabiru, sukladno Zakonu o javnoj nabavi i podzakonskim propisima.

Ova Odluka stupa na snagu danom donošenja.

**Točka 13.**

Donosi se Odluka o javnoj prodaji i rashodovanju stomatološke stolice vlasništvo Doma zdravlja Karlovac:

I. Stomatološka jedinica KaVo PROMATIC 1057

1. stolica za pacijenta fiziološka SIMETRIČNA

- boja skaya: mint

- kontrola naslona za glavu

- 4 memorije položaja

- sigurnosni stop položaj

2. UNIT

- digitalne komande s display-om

- 3 modula za instrumente

* puster sa tri funkcije
* turbina KaVo 640 LUX
* koljičnik KaVo LUX

- tacna za pribor i intrumentarij

- keramička fontana s toplom vodom

- timer za čašu i fontanu

- aspirator CATTANI s kirurškom sisaljkom

- sistem za dezinfekciju vode za instrumente IGN Calbenium

- dezinfekcija instrumenata pod tlakom – CALBEPULS

- sisaljka na pokretnom nastavku

- nožna kontrola instrumenata i reflektora

3. REFLEKTOR – ISOSUN

- montiran na unitu, pomičan sa stolicom, pokretljiv 3600, visinski i horizontalno podesiv, regulacija do 25000 LUX-a, rukohvat – steriliz. u autoklavu

4. KOMPRESOR 2/24/5 121L,

godina proizvodnje: 1988., s utvrđenom početnom cijenom od 10.000,00 (slovima: desettisućakuna) sukladno procjeni trg. društva VIK-DENTAL d.o.o., od 20.01.2020. godine;

Obvezuje se ravnateljica Doma zdravlja Karlovac da Odluku o prodaji stomatološke stolice objavi na Oglasnoj ploči Doma zdravlja Karlovac.

Ovlašćuje se ravnateljica Doma zdravlja Karlovac, Tatjana Šterk-Tudić, dipl. oec., da donese Odluku o imenovanju članova Povjerenstva za provedbu postupka prodaje stomatološke stolice iz članka 1. ove Odluke te da provede sve potrebne postupke za provedbu ove Odluke u skladu s propisima Republike Hrvatske.

Ova Odluka stupa na snagu danom donošenja.

**Točka 14.**

Pod točkom Različito ravnateljica je izvijestila Upravno vijeće o sudskim sporovima koje su protiv Doma zdravlja pokrenuli radnici Dom zdravlja. Između ostalih, zaprimljena je u siječnju 2020. godine jedna prvostupanjska presuda u sporu s liječnicom na specijalizaciji te će Dom zdravlja uložiti žalbu drugostupanjskom sudu. Predsjednik Upravnog vijeća naglašava da je potrebno voditi računa o zateznim kamatama u navedenom sporu, budući je Vrhovni sud iznio pravno stajalište vezano uz uvećanja plaće zdravstvenih radnika u prekovremenom radu.

Ravnateljica iznosi da će uložiti žalbu, jer se od Ministarstva zdravstva planira rješavanje tog pitanja, a u Financijskom planu Doma zdravlja sada nije predviđena ta tražbina.

Po iscrpljenom dnevnom redu, rad sjednice završio je 31.1.2020. g. u 14.50 sati.

**PREDSJEDNIK**

**UPRAVNOG VIJEĆA**

**Dražen Tufeković, dr. med., spec. opće kirurgije, subspecijalist abdominalne kirurgije**